# ØVELSER: 1. FELLESSAMLING – DAG 2

# Øvelse 1: Fokusverktøyet i undersøkelsen

Dere skal sammen gjøre en tretrinns refleksjon. Gruppeleder styrer arbeidet. Prosessleder gir beskjed om dere skal jobbe med ett spørsmål av gangen før dere hentes tilbake til fellesrommet, eller om dere skal svare på alle spørsmålene samtidig:

**Spørsmål 1: Hvilke røde lamper finnes i meldingen?**

*Bruk noen minutter til å plukke ut aktuelle risikofaktorer eller røde lamper fra meldingen, og skriv dem ned.*

**Spørsmål 2: Undring og refleksjon: Hva undrer oss?**

*Hvilke følelser og tanker aktiverer meldingen i meg?*

**Spørsmål 3: Konkretisering**

*Her skal vi gå bak bekymringen(e) og utforske disse nærmere. Formålet er å konkretisere hvilke sammenhenger vi trenger å undersøke.*

*Det er da nødvendig å bruke åpne spørreord: hvilken, hvordan, hva eller hvorfor. Hvilke tema ønsker jeg å få opplysninger om? Formuler spørsmål til videre undersøkelse. Eksempel på «HV»- spørsmål noteres ned.*

*Prøv å formuler en fokusert problemstilling for undersøkelsen som gruppeleder skriver ned og tar med til neste øvelse.*

# Øvelse 2: Bruk av trekanten som sjekkliste for informasjonsinnhenting

Alle må ha trekanten tilgjengelig slik at dere kan trene på å finne områder for videre undersøkelse ved hjelp av å bli kjent med modellen.

Gruppearbeidet ledes av samme gruppeleder som ved forrige øvelse.

Oppgave:

*På bakgrunn av den problemstillingen dere jobbet fram i forrige gruppearbeid, skal dere nå bruke problemstillingen sammen med trekanten til å identifisere områder for videre undersøkelse av meldingen. Skriv ned under hvilke områder fra trekanten dere ønsker å undersøke videre, og hvorfor.*

**Kartlegging av barnets utvikling og behov:**

(skriv her)

**Kartlegging av foreldrenes omsorgskompetanse:**

(skriv her)

**Kartlegging av familie- og miljøfaktorer:**

(skriv her)